钦定古今图书集成/理学汇编/字学典/第078卷 > 王氏法书苑 > 《锺繇贺表》前人
## 钦定古今图书集成/理学汇编/字学典/第078卷 > 王氏法书苑 > 《锺繇贺表》前人

昔人辨锺元常书，谓字细画短，而逸少学此书最胜
处，得于埶巧形密，然则察真伪者，当求之于此，其失
于劲密者，可遥知其伪也。《贺表》画疏体枝，锋露筋绝
不复结字，此决知非元常之为也。永叔尝辨此，谓建
安二十四年九月，关羽未死，不应先作此表。论辨如
此，正谓不识书者挍其实尔。若年月不误，便当不复
致辨邪。辨书者。于其书画察之。当无遗识矣。